Os prencipals interpretes d'o cine western estioron John Wayne y Clint Eastwood, tamién cal destacar atros actors segundarios como Lee Van Cleff y especialistas como Luis Bar Boo y Frank Braña que amaneixen en mas de 100 y 150 cintas cadagún u Aldo Sambrell que amaneixe en mas de trescientas cintas . Tamién facioron incursions en o chenero destacaus actors como Henry Fonda, Gary Cooper, Eli Wallach, Paul Newman, Burt Lancaster, Christopher Lee, Charles Bronson, Harrison Ford, David Carradine, Terence Hill, Bud Spencer u Antonio Banderas, y artistas como Elvis Preisley y Ronald Reagan antis de estar politico quan yero solo actor. Dentre os directors cal destacar a John Ford y Sergio Leone per alto de totz os de demás anque tamién destaca John Sturges como un d'os pioners d'o western clasico y en o anyos 1990-2000 Robert Rodriguez. A musica tamién influyió en gran parte d'o exito d'este chenero destacando lo creyador de bandas sonoras per excelencia Ennio Morricone.